Secundul lui Leo Grozavu, nervos pe arbitraj: "Vrem pe bărbăție!"
Echipele Oţelul Galaţi și Poli Iași au remizat, 1-1, în ultimul meci al etapei a 30-a şi al sezonului regular.
La finalul meciului, Mugurel Florin Cornățean, secundului lui Leo Grozavu, a tras mai multe concluzii.
El nu a părut deloc mulțumit de maniera de arbitraj a partidei.
"Am produs 1-0. Ne-am creat oportunități, dar am primit un gol chiar cum ne așteptam. În rest nu cred că și-au creat ocazii din acțiuni de joc, doar din faze fixe. O mică neatenție, lipsă de concentrare. Știam că vin din zona laterală cu centrare, am făcut o greșeală, au egalat.
Au reușit să ne împingă ușor, ușor. Din punctul meu de vedere, un joc urât. Toate meciurile din play-out vor fi așa, bătaie multă, meciuri închise. Poate pe final echipele vor risca mai mult, dar în primele etape vor fi meciuri închise.
Pentru Oțelul lași contactele, la mine nu le lași. Vrem pe bărbăție, facem, nicio problemă, dar arbitrează cu aceeași măsură. Pentru Oțelul fault, pentru mine nu mai e fault. Niciun fel de problemă, mergem mai departe", a spus Mugurel Florin Cornățean.